text: Summarskeið – samband við náttúruna, teg sjálvan og hvønn annan
text: #000000
text: Í samstarv við VÁRNATÚR fer Sinnisbati undir eitt nýtt skeið í summar 2023 til øll, ið eru 18 ár og eldri, ið ynskja at styrkja sambandið við náttúruna, seg sjálvan og hvønn annan. Skeiðið er væl egnað til tín, ið upplivir kropsligt óbehag og tankameldur, og sum ynskir sterkari kropstilvitan.
text: #000001
text: Skeiðið fevnir um tveir samanhangandi dagar, og verður í døgunum 17-18. juli (frá kl. 09.00-17.00 dagin eftir). Skeiðið verður hildið í skótadeplinum í Havnardali, og gist verður í shelters, so tú kemur nærri at náttúruni. pláss er fyri 12 luttakandi.
text: #000002
text: Endamálið við skeiðnum er at styrkja kropsligu, sálarligu og sosialu heilsuna hjá tí einstaka. Tað snýr seg í stuttum um at fáa eina størri fatan av, hvussu vit sum menniskju ávirkast av okkara umstøðum, og hvussu vit við sterkari kropstilvitan kunnu læra støðuna í kroppinum betur at kenna, og harvið egnan tørv og møguleikar. Hættir innan psykomotoriska terapi og náttúruterapi verða brúktir á skeiðnum, ið millum annað taka støði í einari eksistentialistiskari og kropsfænomenologiskari tilgongd, samt vísindaligari vitan sum eitt nú kognitiv terapi, gestalt terapi og narrativ terapi.
text: #000003
text: – Pilates við Armgarð Mortensen
text: #000008
text: Ein mánað áðrenn skeiðið, fáa øll luttakandi eina einstaklinga samrøðu á 30 minuttir, har luttakandi kunnu hoyra meira um skeiðið, og sjálvi kunnu greiða frá, hvat tey ynskja at fáa burturúr skeiðnum.
text: #000009
text: Ynskir tú at vita meira um innihaldið á skeiðnum, so kanst tú fara inn á heimasíðuna , og trýsta á TILFAR. Her fært tú atgongd til eitt vælkomubræv, ið greiðir nærri frá gongdini.
text: #000010
text: Tað er Vár Næs, sum eigur og rekur VÁRNATÚR. Vár er útbúgvin psykomotoriskur terapeutur og náttúruterapeutur, og arbeiðir dagliga við recovery og endurmenning í Keypmannhavn.
text: #000011
text: Kjarnuarbeiðið hjá VÁRNATÚR er at arbeiða við psykomotorisku hugtøkunum kropsupplivilsi og kropstilvitan. Dentur er lagdur á hjálp til sjálvhjálp, og ígjøgnum kropsligar upplivingar í náttúruni at styrkja kropstilvitanina. Endamálið er at styrkja evnini hjá tí einstaka at megna gerandisdagin og fáa eitt virðiligt lív út frá egnum ynskjum og dreymum.
text: #000012
text: Tilmeldingin fer fram við at skriva ein teldupost til .
text: #000013
text: Kostnaður: Tað kostar 300 kr. at luttaka, og íroknað prísinum eru 4 máltíðir (morgunmatur, miðmálar og døgurði), gisting, undirvísing, live tónleikur, venjingar og tilfar.
text: #000014
text: Freistin at melda seg til skeiðið er tann 1. juli.
text: #000015
text: Øll eru vælkomin at venda sær til Sinnisbata við spurningum á telduposti ella við at ringja á 597913. Ella við at venda sær beinleiðis til Vár á .
text: #000016
text: Ávísing ella diagnosa er ikki neyðug fyri at luttaka í bólkum og skeiðum hjá Sinnisbata. Tilboðið er eins væl ætlað at virka fyribyrgjandi.
text: #000017
text: Týsdagin 28. februar kl. 19.00 verður árligi aðalfundurin hjá Sinnisbata. Aðalfundurin verður hildin í hølunum hjá MEGD á Íslandsvegi 10C í Havn. Øll eru hjartaliga vælkomin.
  Áðrenn aðalfundin fara vit at hava tvey spennandi upplegg. Landsstýriskvinnan í heilsumálum, Margit Stórá, kemur at greiða okkum frá ætlanunum hjá landsstýrinum á psykiatriska økinum. Eftir hetta fer umboð frá sosialpsykiatriini í Almannaverkinum at greiða frá um teirra virksemi, og hvørji tilboð tey kunnu bjóða.
text: #000018
text: -Margit Stórá, landsstýriskvinna í heilsumálum
  – Aðalfundur, skrá sambært viðtøkum felagsins
text: #000019
text: Hevur tú hug at vera við í arbeiðinum at betra um korini hjá fólki við sálarsjúku og avvarðandi teirra, varpa ljós á sálarheilsu og skipa fyri tiltøkum og átøkum? Stilla so upp í nevndina hjá Sinnisbata.
text: #000020
text: Ynskir tú at stilla upp í nevndina og hevur spurningar hesum viðvíkjandi, ert tú vælkomin at venda tær til okkum á sinnisbati@sinnisbati.fo ella ringja á 597913.
text: #000021
text: Kaffi, te og okkurt søtt verður at fáa. Øll eru hjartaliga vælkomin.
text: #000022
text: Átakið 'Gangið í mínum skóm' verður fyrstu ferð 12. juni í samband við Tórshavn Marathon. Endamálið við átakinum er at varpa ljós á sálarsjúku, og hvussu tað kann kennast at liva við sjúkueyðkennunum; í hesum førum við tunglyndi, angist og skizofreni.
text: #000023
text: Um tú luttekur til Tórshavn Marathon sunnudagin 12. juni, so fert tú møguliga at síggja fólk við gulum ballónum og faldarum - hetta eru starvsfólk hjá Almannaverkinum og Sinnisbata. Vit fara at býta faldarar út við eini QR-kotu á, og við at skanna QR-kotuna, fært tú atgongd til trý ljóðbrot um tunglyndi, angist og skizofreni. Ljóðbrotini skulu ímynda, hvussu tað kann kennast at liva við hesum sjúkueyðkennum á egnum kroppi og sinni. Tú kanst lurta ímeðan tú rennur ella gongur, og fáa eina uppliving av, hvussu avbjóðandi tað kann vera at ganga nakrar metrar við sálarsjúku.
text: #000024
text: GG* Ljóðbrotini kunnu kennast ógvuslig og vekja neiligar kenslur og minnir. Kjattráðgevingin hjá Sinnisbata er opin hvørt kvøld kl. 20.00-22.00 á Sinnisbati.fo
text: #000025
text: Tunglyndi er ein av teimum mest útbreiddu sálarsjúkunum. Fimti til sætti hvør persónur hevur ella fer at fáa sjúkueyðkenni fyri tunglyndi eina ferð í lívinum. Øll kunnu blíva rakt av sjúkuni, ung sum gomul. Orsakirnar til tunglyndi kunnu vera ógvuliga ymiskar. Summi av sjúkueyðkennunum kunnu vera: dapurskygni, kenslan av vónloysi, møði og manglandi orka í longri tíð, umframt lítil til ongin lívshugur. Tað verður bólkað sum lætt, moderat og tungt tunglyndi.
text: #000026
text: Kenslan av ótta er ein natúrlig reaktión uppá eina uppliving av vanda, og hon tryggjar at vit handla skjótt. Í summum førum er tann natúrliga reaktiónin nógv størri enn tað, ið vandin krevur. Tá er talan um patologiskan ótta. Tað eru nógv stig av ótta, t.d. frá lættum nervøsiteti til deyðsótta, og tað eru ymisk sløg av ótta, t.d. sosialfobi, panikótti og generaliseraður ótti.
text: #000027
text: Skizofreni kann ávirka tankar, kenslur og sansir. Ofta byrja sjúkueyðkennini fyri skizofreni í ungdómsárunum. Í sambandi við sálarsjúkuna kann ein uppliva sjúkueyðkennini: ranghugsan, apati og hallusinatiónir, t.d. at hoyra røddir. Skizofreni vísir seg ymiskt frá persóni til persón. Summi hava áhaldandi psykotisk sjúkueyðkenni, meðan onnur sleppa av við tey psykotisku sjúkueyðkennini.
text: #000028
text: Hoyr ljóðbrotini longu nú, við at trýsta á leinkjurnar niðanfyri:
text: #000030
text: Ella við at skanna QR-koturnar:
text: #000031
text: Týsdagin tann 24. mai fyllir Sinnisbati 40 ár. Tað eru nú 40 ár liðin, síðani stovnandi aðalfundin hjá Sinnisbata í 1982, har stig varð tikið til at stovna felag, sum skuldi arbeiða fyri fólki við sálarsjúku, og avvarðandi teirra.
text: #000032
text: Vit vilja fegin hátíðarhalda dagin saman við tykkum, og skipa í hesum sambandi fyri almennum føðingardegi og bókaútgávu í Reinsarínum.
text: #000033
text: Í samband við føðingardagin gevur Sinnisbati, saman við Sprotanum og Grækaris Djurhuus Magnussen, bók út um søguna hjá felagnum. Til tiltakið verður bókin løgd fram, og prát verður við Grækaris um bókina. Prát verður eisini við tvey av fólkunum í nýggju bókini, ið hava myndað felagið og føroysku sálarsjúkusøguna. Møguleiki verður eisini fyri at keypa bókina hetta kvøldið.
text: #000034
text: Umframt hetta, vísir Sinnisbati Ung ein nýggjan stuttfilm fram, og Herborg Torkilsdóttir kemur at spæla eitt nýtt lag fyri okkum.
text: #000035
text: Øll eru hjartaliga vælkomin. Sinnisbati bjóðar føðingardagskøku og kaffi.
text: #000036
text: Leinkja til tiltakið á Facebook: 
text: #000037
text: Vit vísa “ROSE” í Filmsfelagnum 20. apríl
text: #000038
text: Ársaðalfundurin fluttur til 22. februar 2022
text: #000039
text: Vit eru tíverri vorðan rakt av korona, tí noyðast vit at útseta ársaðalfundin. Aðalfundurin er útsettur frá hóskvøldið 3. februar til týskvøldið 22. februar 2022 kl. 19:30 í MEGD-húsininum á Íslandsvegi 10C í Tórshavn.
text: #000040
text: Viðtøkurnar finnur tú her: 
text: #000041
text: Ársaðalfundur verður í Sinnisbata hóskvøldið 3. februar kl. 19 í MEGD-húsininum á Íslandsvegi 10C í Tórshavn.
text: #000042
text: Sunnukvøldið 10. oktobur kl. 19, bjóða vit til ókeypis filmsýning í Perluni í Tórshavn!
text: #000044
text: 10. oktobur er Altjóða Sálarheilsudagur. Vit sýna um kvøldið svenska filmin "Psykos i Stockholm", sum er ein spælifilmur frá 2020. Rithøvundur og leikstjóri, Maria Bäck, innleiðir filmin.
text: #000045
text: Sýningin er ÓKEYPIS, men vegna avmarkað pláss, biða vit tykkum tekna tykkum til her:
text: #000046
text: Stórt innsavningartiltak í sjónvarpinum 30. oktobur!
text: #000047
text: Felagsskapirnir KRIS og Sinnisbati skipa í felag fyri stórum innsavningartiltaki leygarkvøldið 30. oktober, sum verður sent beinleiðis í sjónvarpinum hjá Kringvarpi Føroya.
text: #000048
text: Í sendingini verða fleiri hjartanemandi søgur, gestir, innsløg um arbeiðið hjá KRIS og Sinnisbata, umframt fleiri skemtilig innsløg og góður tónleikur.
text: #000049
text: Alt kvøldið kunnu einstaklingar og felagsskapir stuðla stóra og umráðandi arbeiðinum hjá KRIS og Sinnisbata. Til ber at flyta pening á netbankanum ella við at ringja og flyta pengar á konto. Eisini verður møguligt at stuðla við at senda sms.
text: #000050
text: Vikuna undan stóra sjónvarpskvøldið vera tiltøk kring landið, ið fólk sjálvi taka stig til. Øll eru vælkomin at skipa fyri sínum egnu innsavningum og soleiðis vera við at stuðla arbeiðinum hjá KRIS og Sinnisbata.
text: #000052
text: Í samband við stuðulstiltakið hjá Sinnisbata og KRIS, skipar Maggies fyri einum hugnaligum Pub Quiz-kvøldi. Kvøldið byrjar kl 17 við vælkomudrykki. Síðani verður borðreitt við vælumtókta burgaranum hjá Hannisi, onkrum góðum afturvið og kaffi omaná.
text: #000055
text: Pub-Quizin er kl 20:00-22:00, og onkur uppboðsøla verður eisini.
text: #000056
text: Skjót hjálp er dupult hjálp
  Ókeypis sálarfrøðihjálp tikið ringasta trýstið hjá nógvum ungum
  Nýggjur leiðari á Sólteigi og Eysturstræti
  Tvingsil í Psykiatri: avbyrging og at missa sjálvræðið– søguligt baksýn
text: #000059
text: Lesarabrøv frá valevnum – val 2019
text: #000060